SARL-NUUS - SONDAG 16 APRIL 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


In die nuus vandag; 
SARL AJV-VERSLAG 
SARL SE GALADINEE EN-TOEKENNINGS 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL AJV-VERSLAG 


Die SARL se Algemene Jaarvergadering is gister by die Vaal Universiteit van 
Tegnologie in Sasolburg gehou en is deur 60 lede, met 284 volmagte, bygewoon. 
Die jaarverslag en finansiële verslag is soos gepubliseer aanvaar. Rassie Erasmus, 
ZS1YT, het die begroting verduidelik sowel as die begrote uitgawes vir die 201 
TARU se konferensie later vanjaar. John Willescroft, ZS6EF, het die beplande 
kursusse verduidelik sowel as die verwagte inkomste daaruit te verkry. Die 
begroting is eenparig aanvaar. 


Hierna is die mosies bespreek. 


Die geldigheid van Mosie 1 was bevraagteken. Die voorsitter het verduidelik dat 
die mosie voor die sluitingsdatum ontvang is en deur die voorsteller en sekondant 
onderteken is. Richard, ZS1UK, het n amendement voorgestel. Daar is daaroor 
gestem en met 254 stemme teenoor 13 teenstemme aanvaar. Die amendement 
beteken dat raadslede vir n twee jaar termyn sal dien en dat die helfte van hulle 
jaarliks sal aftree. 


Mosie 2, wat vereis dat die forum slegs vir lede beskikbaar is, is eenparig aanvaar. 
n Amendement dat daar twee forums sal wees, een vir lede en een vir nie-lede 
is met 254 teen 4 stemme verwerp. 


Die vergadering is verdaag ten einde n aanbieding deur 'Tony Voorveld, 
ZS6CCD, by te woon. Die vergadering het om 12:45 weer n aanvang geneem. 
Onder Algemeen het verskeie lede vrae aangaande die regulasies en die 
HAREC-sertifikaat gevra. 


Die vergadering het om 13:40 verdaag. 


n Kort Raadsvergadering is gehou. Dennis Green, ZS4BS, is as President en 
Mark Zank, ZS6YES, as Visepresident verkies. Ander portfolios sal tydens die 
eerste Raadsvergadering toegeken word. Die volgende Raadslede is as verkose 
verklaar aangesien slegs 15 nominasies ontvang is en een nominasie teruggetrek 
is. Die ander Raadslede vir 2011/2012 is dus as volg: Henry Chamberlain, 
ZS1AAZ Hans van den Groenendaal, ZS6GAKV Fred Scheepers, ZS1FOS Mark 
Zank, ZS6Y ES Laurie Devereux, ZS5DL Francois Botha, ZS6BUU Gerhard Co- 
etzee, ZS3TG John Willescroft, ZS6GEF Frik Wolf, ZS6FZ Riaan Greeff, ZS4PR 
Willem Weideman, ZS6OWWJ. Geoff Levey, ZS6GRL. 


Veels geluk aan u almal, wees verseker van ons getroue ondersteuning vir die 
nuwe dienstermyn. 


% 


n Mosie van dank vir die reëlings vir die Nasionale Konvensie deur die Vaal en 
Sasolburg Amateurradioklubs is voorgestel en eenparig aanvaar. 


SARL SE GALADINEE EN-TOEKENNINGS 


Dit is opgemerk dat die name van n vorige President van die SARL, Chris 
Turner, toe ZS6GM ,en Gerald Klatzko, ZS6OBTD, wat ek meen die oudste 
lewenslange erelid van die SARL is, iewers op dokumentasie van die AJV verskyn. 
Ons aanvaar dat hulle die galadinee bygewoon het en dat hulle gisteraand iets 
toepaslik tydens die dinee aan die dineegangers te sê gehad het. Baie goeie 
wense aan hulle. 


Die dinee is onderbreek deur die oorhandiging van die SARL-toekennings wat 
deur ZS6P, 'Tjerk Lammers, die toekenningsbestuurder van die SARL, gedoen 
is. 


Dit dien daarop gelet te word dat die Lewenslange Erelidmaatskap- en Jack 
Twine Verdienstelikheidstoekennings net eenmalig aan n persoon toegeken kan 
word aangesien dit gaan oor verdienstelike werk oor n tydperk aan die SARL 
gelewer. Al die ander toekennings is vir prestasies deur individue gedurende 
afgelope finansiële jaar. Die toekennings is: 


Lewenslange Erelidmaatskap. Dave Perry. ZS1SG. 


Jack 'Twine Verdienstelikheidstoekenning. Petrus Coetzee, ZRIDE 'Terry 
Cotton, ZS1AYJ SK White, ZSIBSD Graham Butler, ZS1GVB Klaus Knopf, 
ZS1@0 Ivan Newman, ZS2ILN Ronnie Verhoeven, ZS4RY Chris Burger, ZSOEZ 
Dirk du Plessis, ZSIDDP Fred Scheepers, ZS1FCS Andries Visagie, ZS6VL 
Frik Wolf, ZS6F7Z Riaan Greeff, ZS4PR Joop Hesp, 4S6C Deon Heydenrych, 
ZS1G. 


President se toekenning. Graham Griggs, ZS2ABK. 

Tcom Uitmuntendheidstoekenning. Hannes Coetzee ZSGBZP. 
Arthur Hemsley 2 metertrofee. Peter 'Tottle, ZS2ABF. 
Barney Joel Trofee. Rassie Erasmus, ZSLYT. 


Joseph White Skild. Willem Badenhorst, ZSGWAB Pine Pienaar, ZS6OB 

Bert Buckley 6 meter trofee. Andre Botes, ZS2ACP. 

Radio ZS Skild. John Green, ZS1JHG 

J J Pienaar Trofee. John Willescroft, ZS6EF 

Gary Immelman RA Heritage Award Floating Trophy. Vidi la Grange, ZS1EL. 


Arland Ussher Goue Pen. Guido Costa, ZS1UHF Warren Reilly, ZS4W Renier 
Siebrits, ZS1MIR. 


Stil Sleutel Herdenkingstrofee, ESB. Jan Botha, ZS4JAN. 

Stil Sleutel Herdenkingstrofee, GG. Wes-Rand ARK, ZS6WR. 
Joseph White Trofee. Jan Botha, ZSAJAN 

Fred Mills 'Trofee. Thian de Jager, ZS2Y Marius Preston, ZS2MP. 
Anon Trofee. Bruce Dunn, ZS5XT. 

HOS-trog. Wes-Rand ARK, ZS6WR. 

Die Klub- of Takdeelnametoekenning. Wes-Rand ARK, ZS6WR. 


Die “Ray Webber, ZS6RSW” BHE/UHF Trofee. Magalies Radioamateurklub, 
ZSGMRK. 


Die SARL 80 m Klubkompetisietrofee. Wes-Rand ARK, ZS6OWR. 
Hamnet. Chris Gryffenberg, ZS6COG. 

Van harte geluk aan die ontvangers. 

KLUBNUUS 


Die volgende snuffelmark van die Wes-Rand Amateurradioklub sal plaasvind 
Omm 12:00 op Saterdag 30 April by hulle klubhuis te Krotonstraat, Weltevre- 
denpark, Roodepoort. Elkeen is welkom. Vir meer inligting, kontak vir Phillip, 
ZSGPVT, by 083 267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat sonaktiwiteit steeds op matige vlakke is. 
Sonvlek 1 190 en nuwe Sonvlek 1 193 is tans baie aktief en veroorsaak verskeie C- 
klas fakkels. Die sonvloed toon 'n goeie opwaartse neiging danksy die verhoogde 
sonvlekaktiwiteit. Die effektiewe sonvlektelling sal vandeesweek na verwagting 
ongeveer 75 wees. 


15 m is die beste keuse vir DX gevolg deur 20 m. Met die verhoogde sonaktiwiteit 
sal 10 m eerste oopmaak met die laer bande wat later gedurende die dag sal volg. 
Smiddae en tot na die son gesak het gaan die toestande na Indië goed wees. 
Smiddae gaan toestande eers op 15 m en dan later op 20 m na Europa toe goed 
wees. Kontakte met Australië is met sonsopkoms op 15 m en na sonsondergang 


op 20 m moontlik. Kontakte met die VSA is gedurende die aand moontlik. 15- 
en 20 m-openinge na Brasilië en Suid-Amerika is smiddae moontlik. Met die 
goeie 15 en 20 m-openinge gaan 17 m en 12 m ook vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


30 April Wes-Rand Amateurradioklub se snuffelmark vanaf 12:00 SAT. 7 Mei 
RTA in Kaapstad. 18 Junie Programmeringskursus in Windows in Gauteng, 
bespreek by www.sarl.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 18:30 SAT op 3 230 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur George, 
ZSONE, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


